rejauldu/bengali-wikipedia huggingface dataset:
thumb|বিভিন্ন মুদ্রাতে ৫০০০ মূল্যমানবিশিষ্ট কাগজের টাকা ব্যাংকনোট বা কাগুজে নোট ( বা paper money) বলতে ব্যাংক দ্বারা প্রস্তুতকৃত এক ধরনের আইনগতভাবে হস্তান্তরযোগ্য কর্জপত্রকে বোঝায়। কাগুজে নোট ব্যাংকে উপস্থাপন করা মাত্র এর বহনকারীকে ব্যাংক অর্থ পরিশোধ করতে বাধ্য।   ইতিহাস  আদিতে বাণিজ্যিক ব্যাংকগুলি এই কাগুজে নোটের প্রচলন করেছিল। যখন এই কাগুজে নোট কোনও ব্যাংকের প্রধান কোষাধ্যক্ষের কাছে উপস্থাপন করা হত, তখন ব্যাংক সেটির পরিবর্তে অর্থ পরিশোধের আইনগতভাবে স্বীকৃত মাধ্যম যেমন স্বর্ণ ও রৌপ্য মুদ্রা কাগুজে টাকা উপস্থাপনকারীকে দিতে আইনগতভাবে বাধ্য ছিল।  বর্তমান যুগে বাণিজ্যিক ব্যাংকের প্রস্তুতকৃত স্থানীয় কাগুজে নোটের পরিবর্তে কেন্দ্রীয় ব্যাংকের দ্বারা প্রস্তুতকৃত “জাতীয় কাগুজে নোট” ব্যবহার করা হয়। কোনও দেশের কেন্দ্রীয় ব্যাংক কর্তৃক প্রস্তুতকৃত জাতীয় কাগুজে নোটকে সাধারণত ঐ দেশের আইন ব্যবস্থাতে অর্থ পরিশোধের বৈধ মাধ্যম হিসেবে স্বীকৃতি দেওয়া হয়।  অতীতে ব্যাংকগুলি চেষ্টা করত যাতে কোন গ্রাহক যখন কাগুজে নোট উপস্থাপন করেন, তাকে যেন সব সময় মূল্যবান ধাতব মুদ্রার মাধ্যমে অর্থ পরিশোধ করা যায়। পরবর্তীতে কেন্দ্রীয় ব্যাংকগুলিও স্বর্ণ বা রৌপ্য মুদ্রা দিয়ে কাগুজে নোট পরিশোধের ঐতিহ্য ধরে রেখেছিল। বর্তমানে জাতীয় কাগজের টাকাগুলিকে মূল্যবান ধাতব মুদ্রা বা অন্য কোন পণ্যের মাধ্যমে পরিশোধের ব্যবস্থা আর বিদ্যমান নেই।   এদের মূল্য কেবল সরকারি আদেশের মাধ্যমে বলবৎ আছে।  ধারণা করা হয়, খ্রিস্টপূর্ব ২য় শতকে চীনে এবং প্রায় একই সময়ে ভূমধ্যসাগরীয় নগররাষ্ট্র কার্থেজে চামড়া বা চামড়ার কাগজে (পার্চমেন্ট) তৈরি দীর্ঘস্থায়ী হালকা বস্তুকে চাহিবামাত্র অর্থ পরিশোধের জন্য ব্যবহার করা শুরু হয়। বিশাল পরিমাণের অর্থ তাম্রমুদ্রা বা অন্যান্য ধাতব মুদ্রা দিয়ে পরিশোধ করার সময় মুদ্রাগুলিকে পরিবহনের সময় সমস্যা সৃষ্টি হত। সেটি এড়ানোর জন্যই কাগজের মুদ্রার প্রচলন হয়।  বর্তমান যুগে ব্যাংকনোট জালিয়াতি একটি অন্যতম সমস্যা। একে মোকাবিলা করতে সাম্প্রতিককালে নিরাপত্তামূলক বৈশিষ্ট্যবিশিষ্ট কাগজের টাকা ছাপানোর বিভিন্ন প্রযুক্তি উদ্ভাবন করা হয়েছে।   তথ্যসূত্র   বিষয়শ্রেণী:মুদ্রা বিষয়শ্রেণী:লিখিত যোগাযোগ বিষয়শ্রেণী:প্রাচীন উদ্ভাবন বিষয়শ্রেণী:কাগজজাত দ্রব্য বিষয়শ্রেণী:ব্যাংক নোট
আবু রুইয়াম বিন 'আবদূর রহমান বিন আবি আন-নাঈম আল-লায়সি (আরবি: أبو رويم بن عبدالرحمن بن أبي النعيم الليثي)(৭০-১৬৯ হি:), যিনি নাফি'আল-মাদানি নামে বেশি পরিচিত।  তিনি ছিলেন সাতটি কিরআতের একজন  Scott C. Lucas, Al-Dhahabi's Vision of Sunni Hadith Scholarship, p. 71. Taken from Constructive Critics, Ḥadīth Literature, and the Articulation of Sunnī Islam: The Legacy of the Generation of Ibn Saʻd, Ibn Maʻīn, and Ibn Ḥanbal. Leiden: Brill Publishers, 2004.  বা কোরআন তেলাওয়াতের পদ্ধতির সাত ক্বারীর একটি অন্যতম একজন। Muhammad Ghoniem and MSM Saifullah, The Ten Readers & Their Transmitters. (c) Islamic Awareness. Updated January 8, 2002; accessed April 11, 2016. মিশরের বাইরে তার কুরআন তেলাওয়াতের পদ্ধতিটি আফ্রিকাতে সাধারণভাবে সবচেয়ে জনপ্রিয়Cyril Glasse, The New Encyclopedia of Islam, p. 268. Intr. by Huston Smith. Lanham: Rowman & Littlefield, 2003.  এবং ইসলামের নবি মুহাম্মদের সাথীদের কাছে প্রত্যাবর্তিত তার বর্ণনার সনদ ভালভাবে প্রমাণিত।Peter G. Riddell, Early Malay Qur'anic exegical activity, p. 164. Taken from Islam and the Malay-Indonesian World: Transmission and Responses. London: C. Hurst & Co., 2001.   তথ্যসূত্র  বিষয়শ্রেণী:৭৮৫-এ মৃত্যু বিষয়শ্রেণী:কুরআন অধ্যয়ন বিষয়শ্রেণী:৬৮৯-এ জন্ম বিষয়শ্রেণী:মদিনার ব্যক্তি
ফেরলিন সি এ সাংমা একজন ভারতীয় রাজনীতিবিদ এবং একজন প্রাক্তন আমলা। তিনি ন্যাশনাল পিপলস পার্টির সদস্য হিসাবে ২০১৯ সালের উপনির্বাচনে মেঘালয়ের সেলসেলা থেকে মেঘালয় বিধানসভায় নির্বাচিত হয়েছিলেন। My NetaFerlin CA Sangma sworn in as member of Legislative Assembly   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:মেঘালয় বিধানসভার সদস্য ২০১৮-২০২৩
রাধাদেশ (, ) শ্যাটো ডি পেটি সোমে নামেও পরিচিত। এটি বেলজিয়ামে ইসকনের সদর দপ্তর এবং বেনেলাক্সের বৃহত্তম হিন্দু কেন্দ্র। প্রতি বছর ৩০,০০০ এরও বেশি পর্যটক রাধাদেশ ভ্রমণ করেন।   বর্ণনা  এই মন্দিরে রাধা-কৃষ্ণ , জগন্নাথ ও গৌর - নিতাই প্রতিমা স্থাপিত আছে । আন্তর্জাতিক কৃষ্ণ ভাবনামৃত সংঘের প্রতিষ্ঠাতা ভক্তিবেদান্ত স্বামী প্রভুপাদ ব্যক্তিগতভাবে ১৯৭২ সালে আমস্টারডাম মন্দিরে জগন্নাথ, বলরাম এবং সুভদ্রার প্রতিমা একটি জাঁকজমকপূর্ণ অনুষ্ঠানের সময় স্থাপন করেছিলেন। ১৯৭৭ সালের ফেব্রুয়ারিতে সেখানে রাধা-গোপীনাথের প্রতিমাও স্থাপন করা হয়। ১৯৮০ সালে, সেগুলো রাধাদেশে স্থানান্তরিত করা হয়েছিল, এখানে তারা এখনও পূজিত হয়।  রাধাদেশের ভূখণ্ডে একটি ঐতিহ্যবাহী বেকারি, একটি ভারতীয় পণ্যের দোকান, একটি ক্যাফেটেরিয়া, একটি নিরামিষ রেস্টুরেন্ট, একটি পার্ক এবং একটি বৈষ্ণব ধর্মতাত্ত্বিক ভক্তিবেদান্ত কলেজ রয়েছে । এটির মোট জমির আয়তন ৪৭ হেক্টর ।  রাধাদেশ টিভি নামে তাদের একটি অনলাইন ব্রডকাস্টিং অনলাইন চ্যানেল আছে।   ইতিহাস    উৎসব  প্রতিবছর এখনের জন্মাষ্টমী ও হোলি উৎসব পালিত হয়। অনুষ্ঠানগুলিতে অনেক ভক্তের উপস্থিত দেখা যায়। ২০২০ সালেও একটি কীর্তন অনুষ্ঠানের ১৬ টি দেশের প্রায় ১,৪০০ ভক্ত অংশগ্রহণ করে এবং লক্ষাধিক ভক্ত অনলাইন অনুষ্ঠান উপভোগ করে।   ব্যবস্থাপনা  রাধাদেশ বেলজিয়ামে একটি অলাভজনক সংস্থা হিসাবে নিবন্ধিত, যা রাধাদেশের সাধারণ পরিষদ দ্বারা পরিচালিত হয়। সম্প্রদায়ের দৈনন্দিন ব্যবস্থাপনা প্রশাসনিক পরিষদ দ্বারা পরিচালিত হয়।  রাধাদেশের বর্তমান প্রেসিডেন্ট হলেন হারমান জানসেনস (আধ্যাত্মিক নাম হৃদয় চৈতন্য দাস), জন্মসূত্রে বেলজিয়ান এবং ১৯৮৬ সাল থেকে এই সম্প্রদায়ের প্রধান । তিনি ১৯৮০ সালে আমস্টারডামে ইসকনে যোগ দেন এবং একই বছর রাধাদেশে বসতি স্থাপন করেন।  তিনি এবং তার স্ত্রী সৎস্বরূপ দাসা গোস্বামীর ছাত্র, ইসকনের প্রতিষ্ঠাতা ভক্তিবেদান্ত স্বামী প্রভুপাদের প্রথম ছাত্রদের একজন। হৃদয় চৈতন্যের নেতৃত্বে, সম্প্রদায়টি সফলভাবে বেড়ে উঠছে এবং বিকাশ করছে।   আরও দেখুন    ভক্তিবেদান্ত মনোর  ভক্তিবেদান্ত কলেজ   তথ্যসূত্র    গ্রন্থপঞ্জি         সূত্র    বহিঃসংযোগ    Официальный сайт Радхадеша     VR View of Radhadesh - Château de Petite Somme  বিষয়শ্রেণী:বেলজিয়ামের দর্শনীয় স্থান বিষয়শ্রেণী:১৮৮৮-এ প্রতিষ্ঠিত বিষয়শ্রেণী:১৮৮০-এ প্রতিষ্ঠিত বিষয়শ্রেণী:বেলজিয়ামে হিন্দুধর্ম   বিষয়শ্রেণী:নিরামিষাশী সম্প্রদায় বিষয়শ্রেণী:কৃষ্ণ মন্দির বিষয়শ্রেণী:জগন্নাথ মন্দির বিষয়শ্রেণী:আন্তর্জাতিক কৃষ্ণভাবনামৃত সংঘের মন্দির
শকুন্তলা দেবী হলেন উত্তরপ্রদেশের একজন ভারতীয় রাজনীতিবিদ। তিনি ২০১২ থেকে ২০১৭ সাল পর্যন্ত শাহজাহানপুর জেলার পোওয়ায়ান বিধানসভা কেন্দ্র থেকে ভারতের উত্তরপ্রদেশের ষোড়শ বিধানসভার সদস্য ছিলেন। তিনি সমাজবাদী পার্টির প্রতিনিধিত্ব করেছেন।   প্রথমিক জীবন  শকুন্তলা দেবী শাহজাহানপুরে দীননাথের ঘরে জন্মগ্রহণ করেন। তিনি ছত্রিপতি শিবাজি ইন্টার যোগী থের কলেজে অষ্টম শ্রেণী পর্যন্ত পড়াশোনা করেছেন। তিনি ১৯৮৭ সালে মিথলেশ কুমারকে বিয়ে করেন। তাদের দুই ছেলে এবং এক মেয়ে।   রাজনৈতিক জীবন  শকুন্তলা দেবী এক মেয়াদে বিধায়ক ছিলেন। তিনি পোয়ায়ান নির্বাচনী এলাকার প্রতিনিধিত্ব করেছেন। তিনি সমাজবাদী পার্টি রাজনৈতিক দলের সদস্য।   পদসমূহ  # থেকে পর্যন্ত  অবস্থান মন্তব্য ০১ ২০১২ ২০১৭ সদস্য, ১৬তম বিধানসভা    আরো দেখুন    পোয়ায়ান (বিধানসভা নির্বাচনী এলাকা)  উত্তরপ্রদেশ বিধানসভা   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০১২-২০১৭ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭২-এ জন্ম বিষয়শ্রেণী:শাহজাহানপুর জেলার ব্যক্তি
প্রতিযোগিতায় জমাদানকৃত সবগুলো নিবন্ধ ১৫ই এপ্রিলের মধ্যে পর্যালোচনা করা হবে।  পর্যালোচকগণ, নিবন্ধে কোন ভুল ত্রুটি খুঁজে পেলে বা নিবন্ধে কিছু সংশোধন করতে হলে তা এই তালিকার মন্তব্য কলামে লিখবেন। সংশ্লিষ্ঠ নিবন্ধ সৃষ্টিকারী তার নিবন্ধটি পর্যালোচিত হওয়ার পর ১ দিন পর্যন্ত নিজের নিবন্ধ(গুলো) সংশোধন করতে পারবেন। সংশোধনের পর সংশ্লিষ্ঠ পর্যালোচক পুনরায় নিবন্ধটি পর্যালোচনা করবেন, এ জন্য অংশগ্রহণকারীদের নতুন করে নিবন্ধটি জমা দেওয়ার প্রয়োজন নেই।  উইকিমিডিয়া বাংলাদেশ, ১লা মে-এর মধ্যে পুরষ্কারপ্রপ্তদের সাথে ইমেইলে যোগাযোগ করে ক্রমানুসারে পুরস্কার ডাকযোগে প্রেরণ শুরু করবে এবং ৩১শে মে-এর মধ্যে পুরস্কার প্রেরণ শেষ করবে। এটি ক্রমাগত প্রক্রিয়া সুতরাং ধৈর্য্য ধারণের জন্য আপনাকে ধন্যবাদ।  যাদের নিবন্ধ গৃহীত হয়েছে শুধুমাত্র তাদেরকে আলাপ পাতায় (লগইন থাকা অবস্থায় এখানে ক্লিক করুন) একটি ফর্ম পূরণের বার্তা দেওয়া হয়েছে। অনুগ্রহ করে আমাদের পুরস্কার প্রেরণের সুবিধার্থে ফর্মটি ১লা মে-এর পূর্বে পূরণ করুন। যদি আপনি ইতিমধ্যেই ফর্মটি পূরণ করে থাকেন তাহলে দয়া করে দ্বিতীয়বার করবেন না (করলে আমাদের কাজ অনেক বৃদ্ধি পাবে)। আমরা যাদের নিবন্ধ পর্যালোচিত হয়েছে ও গৃহীত হয়েছে শুধুমাত্র তাদেরকেই বার্তা দিয়েছি। এটি চলমান প্রক্রিয়া সুতরাং যদি আপনি বার্তা না পেয়ে থাকেন তাহলে ১৫ই এপ্রিল পর্যন্ত অর্থাৎ আপনার নিবন্ধটি পর্যালোচিত হওয়া পর্যন্ত অপেক্ষা করুন।  আরও কিছু জানতে চান? এখানে ক্লিক করে বার্তা রাখুন অথবা info-bnwikimedia.org ঠিকানায় ইমেইল করুন।
পুল ই খুমরি আফগানিস্তানের বাঘলান প্রদেশের একটি জেলা। বাঘলন থেকে প্রাদেশিক রাজধানী পরিবর্তিত হবার পর পুল ই খুমরি বাঘলান প্রদেশের মুল কেন্দ্র হিসাবে প্রতিষ্ঠিত হয় এবং এটি আফগানিস্তানের মুল ১৪টি শহরের মধ্যে একটি। প্রধান ভাষা ফার্সি  ২০০৭ সালের শুমারি অনুসারে জেলার জনসংখ্যা আনুমানিক ২৭৯,৫৭৪ বাঘলান প্রাদেশিক প্রোফাইল - এমআরআরডি  সংখ্যাগরিষ্ঠ হিসাবে তাজিক ৬০%।   হাজারা ২০%,  উজবেক ১৫% এবং  পশতুন ৫% বসবাস করে।  See also পুল ই খুমরি  বহিঃসংযোগ AIMS District Map District profile by the UNHCR (9 April 2002)  তথ্যসূত্র  বিষয়শ্রেণী:বাগলান প্রদেশের জেলা
জাফরুল ইসলাম চৌধুরী (১৪ অক্টোবর ১৯৫০ — ৮ নভেম্বর ২০২২) ছিলেন বাংলাদেশ জাতীয়তাবাদী দলের রাজনীতিবিদ এবং চট্টগ্রাম-১৫ আসনের সাবেক সংসদ সদস্য। তিনি বাংলাদেশ জাতীয়তাবাদী দলীয় সরকারে পরিবেশ, বন ও জলবায়ু পরিবর্তন মন্ত্রণালয়ের প্রতিমন্ত্রী হিসাবে দায়িত্ব পালন করেছিলেন।   প্রাথমিক ও শিক্ষা জীবন  জাফরুল ইসলাম চৌধুরী ১৪ অক্টোবর ১৯৫০ সালে চট্টগ্রামের বাশঁখালী উপজেলায় জন্মগ্রহণ করেন। পড়াশুনায় তিনি বাণিজ্য বিষয়ে স্নাতক লাভ করেছিলেন।   কর্মজীবন  চৌধুরী ১৯৯৬ থেকে ২০১৩ সাল পর্যন্ত টানা সংসদ সদস্য ছিলেন। ২০০১ থেকে ২০০৬ সাল পর্যন্ত তিনি খালেদা জিয়ার দ্বিতীয় মন্ত্রিসভায় পরিবেশ ও বন প্রতিমন্ত্রী হিসাবে দায়িত্ব পালন করেন। ২০০৮ সালের সাধারণ নির্বাচনে তিনি চট্টগ্রাম-১৫ আসনে প্রতিদ্বন্দ্বিতা করার জন্য বাংলাদেশ জাতীয়তাবাদী দল থেকে মনোনীত হয়েছিলেন। ২০০৯ সালের জুনে তিনি চট্টগ্রাম দক্ষিণের বাংলাদেশ জাতীয়তাবাদী দল ইউনিটের আহ্বায়ক হন। ২০১০ সালে তিনি বাংলাদেশ জাতীয়তাবাদী দলের চট্টগ্রাম দক্ষিণ জেলা সভাপতি হিসাবে দায়িত্ব পালন করেন। নবম সংসদে তিনি বাংলাদেশ-জাতীয় সংসদীয় মৈত্রী গ্রুপে বাংলাদেশ জাতীয়তাবাদী দলের একমাত্র সংসদ সদস্য ছিলেন।  তিনি এছাড়া ১৯৯৬-৯৭ সালে চট্টগ্রাম চেম্বার অব কমার্স অ্যান্ড ইন্ডাস্ট্রিজের সভাপতি ছিলেন।  পারিবারিক জীবন পরিবারে তার ১ স্ত্রী, ২ পুত্র ও ২ কন্যা আছে।  মৃত্যু জাফরুল ইসলাম ২০২২ সালের ৮ নভেম্বর চট্টগ্রামের একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫০-এ মৃত্যু বিষয়শ্রেণী:২০২২-এ মৃত্যু বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:১৯৫০-এ জন্ম বিষয়শ্রেণী:ষষ্ঠ জাতীয় সংসদ সদস্য
উমায়ের ইবনে সাদ আল-আনসারি ছিলেন মুহাম্মদের একজন সহচর।  শৈশব  উমায়ের যখন ছোট ছিলেন তখন তাঁর বাবা তাকে এবং তাঁর মাকে দরিদ্র ও নিঃস্ব করে মারা যান। শেষ পর্যন্ত তার মা মদিনার অন্যতম ধনী ব্যক্তি জুলাস ইবনে সোয়াদের সাথে পুনরায় বিবাহ বন্ধনে আবদ্ধ হন।  ইসলাম গ্রহণ  জুলাস ছিলো স্বনামখ্যাত আল-ওউস জাতির সন্তান। মাত্র দশ বছর বয়সে উমায়ের নবী মুহাম্মাদের কাছে ইসলাম গ্রহণ করে একজন মুসলমান হয়েছিলেন এবং অল্প বয়সেই মসজিদে ব্যাপক পরিচিতি লাভ করেন।  অবদান  ৬৩০ সালে বাইজেন্টাইন বাহিনীর বিরুদ্ধে তাবুক অভিযানে নেতৃত্ব দেওয়ার জন্য মুহাম্মদ তাকে নেতা ঘোষণা করেছিলেন। তিনি মুসলমানদের প্রয়োজনীয় প্রস্তুতি নেওয়ার নির্দেশ দিয়েছিলেন।  সেনাবাহিনী রওনা হওয়ার কিছুক্ষণ আগে উমায়ের মসজিদে নামাজ আদায় করে বাড়ি ফিরে আসেন। তিনি তার সৎপিতা জুলাসের অভিযানের জন্য প্রস্তুতি এবং মনোবলের ক্ষেত্রে অনিচ্ছা দেখতে পেলেন। উমায়ের মসজিদে গিয়ে যা দেখেছিলেন তা বর্ণনা করেছিলেন - "যুবকরা যারা সেনাবাহিনীতে নাম লেখাতে এসেছিলো এবং পরিবহণের অপ্রতুলতার কারণে প্রত্যাখ্যান করেছিলেন।" জুলাস তাদের বলছিলেন "মুহাম্মদ যদি নিজেকে নবী বলে দাবী করা সত্য হয় তবে আমরা সবাই গাধার চেয়েও খারাপ। "জুলাসের প্রতিক্রিয়ায় উমায়ের হতবাক।  উমায়ের যা শুনেছিলেন তা বিশ্বাস করতে পারেননি। তাকে জুলাসের সাথে সম্পর্ক রক্ষা করার এবং তার বিশ্বাসঘাতকতা ও ভণ্ডামি মোকাবেলার মধ্যে বেছে নিতে বাধ্য করা হয়েছিল। পছন্দটি বেদনাদায়ক ছিল, তবে তিনি মসজিদে গিয়ে মুহাম্মদকে তার সৎ বাবার কাছ থেকে যা শুনেছিলেন তা জানিয়েছিলেন। মুহাম্মদ তখন জুলাসকে ডেকে পাঠালেন যিনি তার বিরুদ্ধে অভিযোগ অস্বীকার করে দাবি করেছিলেন যে তাঁর সৎসন্তান মিথ্যা বলেছেন।  উমায়ের তখন দোয়া করলেন:  "হে প্রভু, আমি আপনাকে যা বলেছি তা যাচাই করার জন্য আপনার নবীকে একটি ওহী প্রেরণ করুন।"  সাহাবায়ে কেরাম উমাইরের কাছ থেকে ফিরে যাওয়ার সাথে সাথে তারা দেখতে পেল যে মুহাম্মদ সাড়াপ্রাপ্ত হয়েছেন। ওহী পেয়ে তিনি তেলাওয়াত করেছেন:  يَحْلِفُونَ بِاللّهِ مَا قَالُواْ وَلَقَدْ قَالُواْ كَلِمَةَ الْكُفْرِ وَكَفَرُواْ بَعْدَ إِسْلاَمِهِمْ وَهَمُّواْ بِمَا لَمْ يَنَالُواْ وَمَا نَقَمُواْ إِلاَّ أَنْ أَغْنَاهُمُ اللّهُ وَرَسُولُهُ مِن فَضْلِهِ فَإِن يَتُوبُواْ يَكُ خَيْرًا لَّهُمْ وَإِن يَتَوَلَّوْا يُعَذِّبْهُمُ اللّهُ عَذَابًا أَلِيمًا فِي الدُّنْيَا وَالآخِرَةِ وَمَا لَهُمْ فِي الأَرْضِ مِن وَلِيٍّ وَلاَ نَصِيرٍ  জুলাস মুহাম্মদের দিকে ফিরে বললেন, "আমার ভুল হয়ে গেছে। উমাইর সত্য বলেছে, আমিই মিথ্যা বলেছি। আমি অনুতাপ স্বীকার করে আল্লাহর কাছে ক্ষমা চাচ্ছি..."  জুলাস তাওবা করেছিলেন এবং এরপরে বিশ্বস্ত মুসলমান হিসেবেই বেঁচে ছিলেন। যখনই উমায়েরের কথা বলা হত, জুলাস বলতেন:  "আমার আল্লাহ উমাইরকে আমার পক্ষ থেকে সদুপদেশ দিয়েছিলেন। তিনি অবশ্যই আমাকে কুফর থেকে রক্ষা করেছেন এবং আমার ঘাড়কে জাহান্নামের আগুন থেকে রক্ষা করেছেন।"   তথ্যসূত্র   বিষয়শ্রেণী:৭ম শতাব্দীর আরব ব্যক্তি বিষয়শ্রেণী:পুরুষ সাহাবা বিষয়শ্রেণী:সাহাবা
হেলভেশিয়া কাপ (বিকল্প উচ্চারণে হেলভেটিয়া কাপ) বা ইউরোপিয়ান বি টিম চ্যাম্পিয়নশিপ ছিল ব্যাডমিন্টনে একটি ইউরোপীয় মিশ্র দলচ্যাম্পিয়নশিপ । প্রথম হেলভেশিয়া কাপ টুর্নামেন্ট ১৯৬২ সালে সুইজারল্যান্ডের জুরিখে অনুষ্ঠিত হয়। প্রতিযোগিতাটি ১৯৭১ সাল থেকে ২০০৭ সাল পর্যন্ত প্রতি দুই বছর অন্তর অনুষ্ঠিত হয়, যার পর এটি বন্ধ করে দেওয়া হয়েছে।   অতীত বিজয়ী  বছরআয়োজকচূড়ান্ততৃতীয় স্থানবিজয়ীস্কোররানার-আপতৃতীয় স্থানস্কোর৪র্থ স্থান১৯৬২জুরিখ,সুইজারল্যান্ড  পশ্চিম জার্মানি  নেদারল্যান্ডস  অস্ট্রিয়া  বেলজিয়াম১৯৬৩মিউনিখ, জার্মানি  পশ্চিম জার্মানি  অস্ট্রিয়া  বেলজিয়াম  নেদারল্যান্ডস১৯৬৪হারলেম, নেদারল্যান্ডস  পশ্চিম জার্মানি  বেলজিয়াম  নেদারল্যান্ডস  অস্ট্রিয়া১৯৬৫গ্রাজ, অস্ট্রিয়া  পশ্চিম জার্মানি  নেদারল্যান্ডস  অস্ট্রিয়া  বেলজিয়াম১৯৬৬ব্রাসেল্‌স, বেলজিয়াম  পশ্চিম জার্মানি  নেদারল্যান্ডস  অস্ট্রিয়া  বেলজিয়াম১৯৬৭লোজান, সুইজারল্যান্ড  পশ্চিম জার্মানি  নেদারল্যান্ডস  অস্ট্রিয়া  বেলজিয়াম১৯৬৮অসলো, নরওয়ে  পশ্চিম জার্মানি  নরওয়ে  নেদারল্যান্ডস  অস্ট্রিয়া১৯৬৯প্রাগ, চেকোস্লোভাকিয়া  পশ্চিম জার্মানি  নেদারল্যান্ডস  অস্ট্রিয়া  চেকোস্লোভাকিয়া১৯৭০নিউস, জার্মানি  পশ্চিম জার্মানি  নেদারল্যান্ডস  ওয়েলস  নরওয়ে১৯৭১হিরলেন, নেদারল্যান্ডস  পশ্চিম জার্মানি  নেদারল্যান্ডস  বেলজিয়াম  অস্ট্রিয়া১৯৭৩গ্রাজ, অস্ট্রিয়া  চেকোস্লোভাকিয়া  নরওয়ে  অস্ট্রিয়া  যুগোস্লাভিয়া১৯৭৫অ্যান্ট্‌ওয়ার্প, বেলজিয়াম  নরওয়ে  যুগোস্লাভিয়া  অস্ট্রিয়া  আয়ারল্যান্ড১৯৭৭লেনিনগ্রাদ, রাশিয়া  সোভিয়েত ইউনিয়ন  আয়ারল্যান্ড  East জার্মানি  চেকোস্লোভাকিয়া১৯৭৯ক্লাগেনফার্ট, অস্ট্রিয়া  সোভিয়েত ইউনিয়ন  আয়ারল্যান্ড  নরওয়ে  ওয়েলস১৯৮১স্যান্ডেফজর্ড, নরওয়ে  আয়ারল্যান্ড  নরওয়ে  ওয়েলস  পোল্যান্ড১৯৮৩বাজেল, সুইজারল্যান্ড  পশ্চিম জার্মানি  ওয়েলস  আয়ারল্যান্ড  অস্ট্রিয়া১৯৮৫ওয়ারশ, পোল্যান্ড  নেদারল্যান্ডস  ওয়েলস  পোল্যান্ড  বেলজিয়াম১৯৮৭বেলফাস্ট, উত্তর আয়ারল্যান্ড  পশ্চিম জার্মানি  ওয়েলস  আয়ারল্যান্ড  অস্ট্রিয়া১৯৮৯বুদাপেস্ট, হাঙ্গেরি  পোল্যান্ড  ফিনল্যান্ড  আয়ারল্যান্ড  ওয়েলস১৯৯১ভার্না, বুলগেরিয়া  পোল্যান্ড  আয়ারল্যান্ড  অস্ট্রিয়া  ওয়েলস১৯৯৩প্রেসবাম, অস্ট্রিয়া  অস্ট্রিয়া  পোল্যান্ড  আয়ারল্যান্ড  ইউক্রেন১৯৯৫নিকোসিয়া, সাইপ্রাস  ইউক্রেন  বুলগেরিয়া  আয়ারল্যান্ড  সুইজারল্যান্ড১৯৯৭স্ত্রাসবুর, ফ্রান্স  ফ্রান্স  পর্তুগাল  সুইজারল্যান্ড  স্পেন১৯৯৯লিসবার্ন, উত্তর আয়ারল্যান্ড  আইসল্যান্ড  পোল্যান্ড  পর্তুগাল  স্পেন২০০১মোস্ট , চেক প্রজাতন্ত্র  স্পেন  পর্তুগাল  চেক প্রজাতন্ত্র  স্লোভেনিয়া২০০৩কালদাস দা রাইনা, পর্তুগাল  ফ্রান্স  স্লোভেনিয়া  চেক প্রজাতন্ত্র  পর্তুগাল২০০৫Helvetia Cup in Badminton.de  বিস্তারিতআগ্রোস, সাইপ্রাস  চেক প্রজাতন্ত্র৩-২  স্পেন  পর্তুগাল৩-২  বেলজিয়াম২০০৭  বিস্তারিতরেইকিয়াভিক, আইসল্যান্ড  আইসল্যান্ড৩-২  আয়ারল্যান্ড  এস্তোনিয়া৩-২  সুইজারল্যান্ড   তথ্যসূত্র   বিষয়শ্রেণী:১৯৬২-এ প্রতিষ্ঠিত পুনরাবৃত্ত ঘটনা বিষয়শ্রেণী:হেলভেশিয়া কাপ বিষয়শ্রেণী:আন্তর্জাতিক ব্যাডমিন্টন প্রতিযোগিতা বিষয়শ্রেণী:ইউরোপীয় আন্তর্জাতিক ক্রীড়া প্রতিযোগিতা
আ বয় অ্যান্ড হিজ অ্যাটম () ২০১৩ সালে আইবিএম রিসার্চ কর্তৃক নির্মিত ও ইউটিউবে মুক্তিপ্রাপ্ত একটি থামা-গতির চলমান চিত্র জাতীয় স্বল্পদৈর্ঘ্য চলচ্চিত্র। চলচ্চিত্রটিতে একটি বালক ও একটি পথহারানো পরমাণু কীভাবে একে অপরের সাথে পরিচিত হয় ও বন্ধুতে পরিণত হয়, তার গল্প বলা হয়েছে। বালকটি পরমাণুটি নিয়ে খেলা করে, যেটি বিভিন্ন রূপ ধারণ করে। চলচ্চিত্রটির দৈর্ঘ্য প্রায় দেড় মিনিট। একটি ক্রমবেক্ষক সুড়ঙ্গীভবন অণুবীক্ষণযন্ত্রের সাহায্যে কার্বন মনোক্সাইড অণু সরিয়ে সরিয়ে এই চলচ্চিত্রটি নির্মাণ করা হয়। এই অণুবীক্ষণ যন্ত্রটি কোনও দৃশ্য ১০ কোটি গুণ বিবর্ধিত করার ক্ষমতা রাখে। দ্বিপারমাণবিক কার্বন মনোক্সাইড অণুগুলি সরিয়ে সরিয়ে চিত্রগ্রহণ করা হয়, এবং প্রতিটি চিত্র একক আলোকসম্পাত বা ফ্রেম হিসেবে সংরক্ষণ করে পরবর্তীতে সেগুলিকে জোড়া লাগিয়ে চলচ্চিত্রটি নির্মাণ করা হয়। গিনেস বুক অভ ওয়ার্ল্ড রেকর্ডস ২০১৩ সালে চলচ্চিত্রটিকে বিশ্বের ক্ষুদ্রতম থামা-গতির চলমান চিত্র জাতীয় চলচ্চিত্র হিসেবে স্বীকৃতি দেয়।  আইবিএম রিসার্চের অ্যালমাডেন কেন্দ্রের যে বিজ্ঞানীরা এই চলচ্চিত্রটি নির্মাণ করেন, তাদের লক্ষ্য উপাত্ত মজুদকরণের সীমা সম্বন্ধে তথ্য আহরণ করা। উপাত্ত সৃষ্টি ও ভোগ যত বৃদ্ধি পাচ্ছে, উপাত্ত মজুদের আকার তত ছোট হওয়া আবশ্যকীয় হয়ে পড়েছে, একেবারে পারমাণবিক স্তর পর্যন্ত। চিরায়ত সিলিকন ট্রানজিস্টর প্রযুক্তি বর্তমানে অধিকতর ব্যয়সাশ্রয়ী, স্থানসাশ্রয়ী (ঘনসন্নিবিষ্ট) ও কর্মদক্ষ হলেও মৌলিক ভৌত সীমাবদ্ধতার কারণে ক্রমবর্ধমান বৃহৎ উপাত্ত (বিগ ডাটা) সমস্যার জন্য বারংবার এগুলির মাপ কমানো একটি টেকসই বা দীর্ঘমেয়াদী সমাধান হতে পারে না। এই বিজ্ঞানী দলটি বিশেষভাবে সবচেয়ে ক্ষুদ্র মাপ থেকে শুরু করে (একক পরমাণু) সেখান থেকে বৃহত্তর কাঠামো নির্মাণে আগ্রহী। এই পদ্ধতি ব্যবহার করে আইবিএম ঘোষণা দেয় যে প্রতিষ্ঠানটি বর্তমানে এক অঙ্কের (এক বিট) তথ্য কেবল মাত্র ১২টি পরমাণুতে মজুদ করতে সক্ষম হয়েছে। তুলনামূলকভাবে বর্তমানে প্রচলিত প্রযুক্তির মাধ্যমে এক বিট তথ্য মজুদ করতে প্রায় ১০ লক্ষ পরমাণুর প্রয়োজন হয়।   আরও দেখুন    টিনি টেড ফ্রম টার্নিপ টাউন (Teeny Ted from Turnip Town), "বিশ্বের ক্ষুদ্রতম গ্রন্থ" যা পড়তে একটি ইলেকট্রন অণুবীক্ষণ যন্ত্রের প্রয়োজন।   তথ্যসূত্র    বহিঃসংযোগ         IBM researchers make world's smallest movie using atoms (w/ video) Phys.org ওয়েবসাইটে  বিষয়শ্রেণী:২০১৩-এর চলমান চিত্রভিত্তিক চলচ্চিত্র বিষয়শ্রেণী:২০১০-এর দশকের চলমান চিত্রভিত্তিক স্বল্পদৈর্ঘ্য চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:পরীক্ষা বিষয়শ্রেণী:আইবিএম বিষয়শ্রেণী:স্বতন্ত্র ভৌত বস্তু বিষয়শ্রেণী:ন্যানোপ্রযুক্তি বিষয়শ্রেণী:ক্রমবেক্ষক এষণী অণুবীক্ষণ বিষয়শ্রেণী:২০১০-এর দশকের ইংরেজি ভাষার চলচ্চিত্র
হুমায়ূন আহমেদের ইস্টিশন উপন্যাসটি ১৯৯৯ সালে প্রথম প্রকাশিত হয়।   চরিত্রসমুহ    মোতাহার উদ্দিন টগর  আজহার উদ্দিন–  টগরের বাবা  সুরমা–  আজহার উদ্দিনের স্ত্রী  আখলাক হোসেন রঞ্জু–  টগরেরে ভাই  কুসুম–  টগরেরে ফুফাতো বোন  রহিমা–  টগরেরে ফুফু   কাহিনীসংক্ষেপ   নান্দাইল রোড ইস্টিশনের ইস্টিশন মাস্টার আজহার উদ্দিন রেলের কোয়াটারে থাকেন। তার সংসারে থাকে তার বোন এবং বোনের মেয়ে। সেবার আজহার উদ্দিনের বড় ছেলে রঞ্জু পরপর দুবার মেট্রিক পরীক্ষায় ফেল করে। সে আবার পরীক্ষা দিবে বলে ভাবে। অন্যদিকে গল্পের কথক টগর পড়ে ক্লাস সিক্সে। টগরের ফুফাতো বোন কুসুম অতি রূপবতীদের একজন। সে পড়ালেখায়ও ভালো। সে ক্লাস টেনে পড়ে।  নান্দাইল রোড ইস্টিশনের পাসেই মগরা ব্রিজ। বৃষ্টি বেশি হওয়ায় নদীর পানি বেড়ে যায়। ব্রিজ ঠিক রাখার জন্য লোক আসে। ছোট দল তাদের। দলের প্রধান একজন তরুণ ইঞ্জিনিয়ার। তরুণ ইঞ্জিনিয়ার একদিন টগরদের বাড়িতে আসে সেইদিন তরুণ ইঞ্জিনিয়ার কুসুমের সাথে পরিচয় হয় তার। এরপর টগরদের বাড়িতে আসা যাওয়া চলতে থাকে তার। একসময় ক্রেন চালক সহ সকলেই কাজ না করার সিদ্ধান্ত নিয়ে চলে যায় মগরা ব্রিজ থেকে। খাওয়ার  অসুবিধার কারণে ইঞ্জিনিয়ার টগরদের বাড়িতেই থাকা শুরু করে।  একসময় আবার শুরু হয় মগরা ব্রিজের কাজ। এবার সাথে আসে এক চীনা ইঞ্জিনিয়ার। ঘটনার এক পর্যায়ে চীনা ইঞ্জিনিয়ারকে হত্যা করা হয়। ফাঁসির আদেশ হয় তরুণ ইঞ্জিনিয়ার সহ ক্রেন চালক এবং আরও ২ জনের। শেষে কুসুম তার বাবার কাছে থেকে পড়াশুনা করে। রঞ্জু চলে যাইয় নিউজিল্যান্ড এ।     আরও দেখুন    হুমায়ূন আহমেদ  হুমায়ূন আহমেদের সৃষ্টিকর্ম   বহিঃসংযোগ       তথ্যসূত্র   বিষয়শ্রেণী:১৯৯৯-এর উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:২০শ শতাব্দীর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:১৯৯৯-এর বাংলাদেশী উপন্যাস বিষয়শ্রেণী:বাংলা ভাষার বাংলাদেশী উপন্যাস
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। সংসদ সদস্য হিসেবে উল্লেখযোগ্য।  রিয়াজ (আলাপ) ১২:২১, ১৩ ফেব্রুয়ারি ২০২২ (ইউটিসি) মোহাম্মদ মহসিন  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () মুক্তিযোদ্ধা হলেও উল্লেখযোগ্যতার সাধারণ মানদণ্ড অর্থাৎ WP:GNG উত্তীর্ণ নয়। নিবন্ধে যে যে উৎস ব্যবহার করা হয়েছে তাতে বিস্তারিত তথ্য পাওয়া যাচ্ছে না, যা স্পষ্টভাবে প্রমাণ করে উল্লেখযোগ্যতা সম্পর্কে। -- ওহিদ (আলাপ) ১১:১২, ১৩ ফেব্রুয়ারি ২০২২ (ইউটিসি)   এই অপসারণ প্রস্তাবনার কোন যৌক্তিক কারন নেই, নিবন্ধে এবং সূত্রে স্পষ্ট উল্লেখ রয়েছে তিনি তৎকালীন জাতীয় সংসদের সদস্য ছিলেন। —শাকিল (আলাপ · অবদান) ১২:০১, ১৩ ফেব্রুয়ারি ২০২২ (ইউটিসি) দ্রুত । WP:NPOL অনুসারে সংসদ সদস্যরা স্বয়ংক্রিয়ভাবে উল্লেখযোগ্য। — ইয়াহিয়া (আলাপ • অবদান) - ১২:০৪, ১৩ ফেব্রুয়ারি ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
thumb ভুটান ন্যাশনাল ব্যাংক হল একটি বাণিজ্যিক ব্যাংক যা ১৯৯৭ সালে প্রতিষ্ঠিত এবং ভুটান রাজ্যের রাজধানী থিম্পুতে অবস্থিত।   ভুটান ন্যাশনাল ব্যাংক লিমিটেড ২৫ জুলাই ১৯৮০ সালে ভুটানের ইউনিট ট্রাস্ট (ইউটিবি) হিসাবে কাজ শুরু করে, যার প্রাথমিক অর্থায়ন ছিল ভুটানের রয়্যাল ইন্স্যুরেন্স কর্পোরেশন দ্বারা ২.৫ মিলিয়ন ভুটানি ঙুলট্রুম। ট্রাস্টটি আরআইসিবি-এর একটি সহযোগী হিসেবে কাজ করে, যার উদ্দেশ্য ছিল সাধারণ জনগণের মধ্যে সঞ্চয়ের অভ্যাস গড়ে তোলা এবং সম্পদকে উৎপাদনশীল খাতে চালিত করা। ১লা জানুয়ারী ১৯৯২ সালে, রাজকীয় সরকার ট্রাস্টকে একটি স্বাধীন আর্থিক প্রতিষ্ঠানের মর্যাদা প্রদান করে। তার প্রথম বছরে, ট্রাস্ট নিছক অনু মুনাফা ঘোষণা করে ৯,৬১৮.৮৬ ভুটানি ঙুলট্রুম।  ১৯৯৫ সালে এশিয়ান ডেভেলপমেন্ট ব্যাংকের প্রযুক্তিগত সহায়তায় ইউটিবি পরবর্তীতে একটি বাণিজ্যিক ব্যাংকে রূপান্তরিত হয়।   এছাড়াও দেখুন    এশিয়ার ব্যাংকের তালিকা   তথ্যসূত্র   বিষয়শ্রেণী:১৯৯৭-এ প্রতিষ্ঠিত ব্যাংক বিষয়শ্রেণী:ভুটানের ব্যাংক বিষয়শ্রেণী:থিম্পু ভিত্তিক কোম্পানি বিষয়শ্রেণী:১৯৯৭-এ ভুটানে প্রতিষ্ঠিত